Artpop

***Artpop*** (ոճավորված գրելաձև` ***ARTPOP***), ամերիկացի երգչուհի Լեդի Գագայի երրորդ ստուդիական ալբոմը, որը թողարկվել է 2013 թվականի նոյեմբերի 8-ին Գերմանիայում «Interscope Records» լեյբլի կողմից, իսկ համաշխարհային թողարկումը տեղի է ունեցել նոյեմբերի 11-ին։ Ալբոմի նախնական պատվերը սկսվել է օգոստոսի 12-ին *[[iTunes]]*-ում և Ամազոնում, ԱՄՆ-ում Կանադայում, Մեքսիկայում և այլն։ Օգոստոսի 13-ին ալբոմը նախնական պատվերով հասանելի է դարձել ամբողջ աշխարհում։ «Artpop»-ը դարձել է մի քանի ալբոմներից մեկը, որը թողարկվել է որպես *[[iOS]]*-ի և Անդրոիդի բջջային հավելված։ Ալբոմը 2011 թվականին «*[[Born This Way (ալբոմ)|Born This Way]]*» ալբոմի թողարկումից հետո դարձել է երգչուհու վերադարձը բեմ։

«Artpop» ալբոմը երաժշտական քննադատներից ստացել է տարբեր արձագանքներ։ Ալբոմի թողարկմանը նախորդել է *ArtRave* երկօրյա երեկույթը։ 258 հազար օրինակ շաբաթական վաճառքով *[[Billboard 200]]* հիթ-շքերթում ալբոմը առաջնաելույթ է ունեցել առաջին հորիզոնականում, ինչպես նաև գլխավորել է Ավստրիայի, Մեծ Բրիտանիայի, Մեքսիկայի, Ռուսաստանի և Ճապոնիայի ազգային հիթ-շքերթները։ «Artpop» ալբոմը համաշխարհային վաճառքների ընդհանուր ծավալով՝ 2,3 մլն օրինակ վաճառքով, դարձել է 2013 թվականի իններորդ ամենավաճառվող ալբոմը։ Ալբոմը ներառվել է տարվա լավագույն ալբոմների որոշ ցանկերում։

Ալբոմի վրա աշխատելու համար հրավիրվել են *DJ White Shadow*-ն (արդեն աշխատել է Գագայի հետ), Zedd-ը, Madeon-ը, Will.I.Am-ը, Դեյվիդ Գետտան, Մարտին Բրեսոն, Գրիգորիո Թուինֆորդը, Դինո Զիզիսը, Նիկ Մոնսոնը, *RedOne*-ը, William Grigahcine-ը և *Infected Mushroom* դուետից՝ Ամիտ Դուվդևանին։ Գագան նաև R&B-ի թրեքների ձայնագրման համար հրավիրել է երգիչ Ար Քելլիին, օգտագործվել են ջազ դաշնակահար *Sun Ra*-ի, ռեփերներ T.I.-ի, *Too Short*-ի և *Twista*-ի ձայնագրությունները։ Գլխավոր սինգլ է ընտրվել «Applause» երգը, որը թողարկվել է 2013 թվականի օգոստոսի 12-ին։ Երգը *[[Billboard Hot 100]]* հիթ-շքերթում հասել է չորրորդ հորիզոնականին։ Երկրորդ սինգլը դարձել է «Do What U Want» երգը, որը թողարկվել է 2013 թվականի հոկտեմբերի 21-ին։ 2013 թվականին ամբողջ աշխարհում վաճառվել է ալբոմի 2,3 մլն օրինակ։

## Ստեղծման պատմություն
2011 թվականի սեպտեմբերին Լեդի Գագան Ռայան Սիկրեստի համար տված հարցազրույցում կիսվել է տեղեկատվությամբ, որ «*Born This Way»*-ի թողարկումից հետո սկսել է նոր երգեր ստեղծել հաջորդ ալբոմի համար։ «Մեկ շաբաթ չանցած,- ասել է *DJ White Shadow*-ը,- նա ապտակեց դեմքիս՝ ասելով. «նոր ալբոմը կլինի «Artpop»-ը, սկսեցի՛նք, չնայած ես փորձում էի հանգստանալ բազմոցին, դիտել «Դատավոր Ջուդի» ֆիլմը և հանգստանալ»:Գագայի հայտարարությունից կարճ ժամանակ անց *DJ White Shadow-ի* երաժշտական պրոդյուսերը հաստատել է իր մասնակցությունը երգչուհու երրորդ ալբոմի աշխատանքներին։ Ֆերնանդո Գարիբեյը, որը նախկինում համագործակցում էր երգչուհու հետ, հաստատել է իր մասնակցությունը նոր ձայնասկավառակի ստեղծմանը՝ հավելելով, որ հույս ունի գերազանցել իրենց նախորդ աշխատանքները։ Գագան իր երրորդ *The Born This Way Ball Tour* շրջագայության ժամանակ ակտիվ աշխատանք էր տանում ալբոմի վրա։ Գարիբեյը և *White Shadow*-ը Գագային նյութ են ուղարկել, որը կարող էր օգտագործվել ալբոմի համար։ Հարցազրույցներից մեկում Ֆերնանդո Գարիբեյը պատմել է ապագա ձայնասկավառակի համար նոր նյութի մասին։ «Ես այնպիսի խենթ երաժշտություն եմ ուղարկել Գագային, որ հայտնի չէ, թե ինչ արձագանք է առաջացնելու մարդկանց մոտ։ Բայց ես հաստատ գիտեմ, թե ինչը դուր կգա Գագային, իսկ ինչը կջնջվի»։ Երբ մեկնարկել է *The Born This Way Ball Tour* շրջագայությունը, պրոդյուսերներից մի քանիսը գնացել են Լեդի Գագայի հետ նրա նոր ալբոմի ստեղծման համար։ MTV-ին տված հարցազրույցում Ֆերնանդո Գերիբեյը նշել է, որ Գագային դուր է գալիս ճամփորդելով ամբողջ աշխարհով՝ նոր երաժշտություն ստեղծել։ 2012 թվականի մայիսին Գագայի մենեջեր Վինսենտ Հերբերտը ակնարկել է, որ ալբոմը գրեթե պատրաստ է՝ պատմելով, որ լսել է նոր նյութը, որը նա բնութագրել է որպես «խենթ»։ Նույն ամսին Twitter սոցիալական ցանցում Լեդի Գագան հայտարարություն էր թողել, որում ասվում էր, որ 2012 թվականի սեպտեմբերին հայտնի կդառնա նոր ալբոմի անվանումը։ Սակայն Գագան հայտարարել է անվանումը մեկ ամիս շուտ 2012 թվականի օգոստոսին։ Երգչուհու միջազգային շրջագայության չեղարկումից հետո ալբոմի ձայնագրությունն իրականացվել է Լոս Անջելեսի ձայնագրման տարբեր ստուդիաներում։ 2013 թվականի մայիսին Գագան համատեղ լուսանկար է հրապարակել ստուդիայում պրոդյուսեր Դալաս Օսթինի հետ, որը հաստատել է նրա մասնակցությունը ալբոմի վրա աշխատանքին։ 2013 թվականի հուլիսի սկզբին *Interscope Records*-ը հաղորդագրություն էր ուղարկել տարբեր երաժշտական հրատարակությունների, որոնք ակնարկում էին հուլիս-օգոստոս ամիսներին ալբոմի առաջին սինգլի թողարկման մասին։ Հուլիսին հայտարարվել է, որ լիդ-սինգլը կրելու է «Applause» անվանումը և թողարկվելու է 2013 թվականի օգոստոսի 19-ին մեկ օրում երգի տեսահոլովակի հետ միասին։ Սակայն այն պատճառով, որ օգոստոսի 10-ին համացանցում հայտնվել է երգի երկու հատված, սինգլի պրեմիերան հետաձգվել է մինչև օգոստոսի 12-ը։ «Applause» երաժշտական տեսահոլովակը օգոստոսի 19-ին *Good Morning America* հեռուստաշոուի ժամանակ թողարկվել և ցուցադրվել է բոլորին։

## Կոնցեպցիա
Ալբոմի ստեղծումը սկսվել է 2011 թվականի դեկտեմբերին։ Ավստրալիայում կայացած համերգի ժամանակ երգչուհին կատարել է «Princess Die» սուիցիդալ թեմատիկայով ստեղծագործությունը։ Նույն համերգին Գագան պատմել է, որ ալբոմը ցույց կտա հասունության բացակայությունն ու «մերկ զգացմունքները»։ Նա նաև կիսվել է, որ հաջորդ աշխատանքը տարբերվելու է իր նախորդ «*Born This Way»* սկավառակից։ 2012 թվականի նոյեմբերին Լեդի Գագան Twitter սոցիալական ցանցում հաղորդագրություն էր թողել, որում նշել էր, որ ավելի քան հիսուն երգ է գրել ալբոմի համար։ Պրոդյուսեր Zedd-ի խոսքով՝ նա ստիպված է եղել Լեդի Գագային տասը բառից հասկանալ, որպեսզի ողջ հույզերը ցուցադրի երաժշտության մեջ։ Նաև որոշ հարցազրույցներում երգչուհին պատմել է, որ իրեն զգում էր որպես «մոխրից հառնող փյունիկ»։

## Քննադատական ընդունելություն

«Artpop» ալբոմը երաժշտական քննադատների կողմից ստացել է խառը արձագանքներ։ Ալբոմը Metacritic կայքից 30 մասնագիտական գրախոսականների հիման վրա ստացել է 61/100 ընդհանուր գնահատական։ *Entertainment Weekly*-ից Ադամ Մարկովիցը որոշ երգեր անվանել է «հաճելի, բայց փոփոխված»։ Մարկովիցը բարձր է գնահատել ալբոմի կատարումը և կոմպոզիցիաների «մեղեդային տողերը», բայց նշել է, որ «Artpop»-ը ի վիճակի չէ ընդհանուր տպավորություն թողնել ունկնդրի վրա։ *Slant Magazine*-ից Սել Սինքվիմանին հրապարակել է բարենպաստ կարծիք՝ գովելով ալբոմի ընդհանուր հնչեղությունն ու կառուցվածքը

*[[Digital Spy]]* կայքիցից Ռոբերտ Քոփսին կարծում է, որ որոշ ստեղծագործություններ հնչում են որպես «կիսաֆաբրիկատներ», չնայած եկել է այն եզրակացության, որ ալբոմը, այնուամենայնիվ, լավն է։ «The Daily Telegraph» թերթից Հելեն Բրաունը քննադատել է Գագայի ընտրությունը «իր փառքի շուրջ թեմատիկորեն հավաքված» հերթական ալբոմ ստեղծելու։ Լրագրողը նշել է, որ Գագան փորձում է համատեղել երաժշտության տարբեր ժանրերը, սակայն «ոչ մի օրիգինալ բան չի ստեղծում, չնայած դրանից հաճույք է ստանում»։ «The Guardian» թերթից Ալեքս Պետրիդիսը «Artpop»-ն անվանել է վատ փոփ ալբոմ, սակայն կասկած է հայտնել «արվեստի հայեցակարգի» վերաբերյալ։ «The Independent» թերթից Էնդի Հիլը արտահայտել է խառը կարծիք՝ բացատրելով, որ «դժվար է հիասթափություն չզգալ Artpop-ից»։ «Rolling Stone» ամսագրից Քերին Հանզը այն անվանել է «կործանարար դիսկոտեկում նկարահանված տարօրինակ ալբոմ» և «սեքսուալ, բայց ոչ սեքսուալ հագեցած»։

Որոշ տեսաբաններ կարծում են, որ քննադատների ոչ միանշանակ արձագանքը (համեմատած նրա նախորդ աշխատանքների հետ) անարդար է և բխում է Գագայի նկատմամբ սուբյեկտիվ վերաբերմունքից, այլ ոչ թե նրա վերջին ալբոմի բովանդակությունից։ «Ֆորբս» ամսագրից Նիք Մեսիթը կարծում է, որ «Artpop» ալբոմը ստեղծում է երկար սպասված մեկնարկ ստանդարտ կրկներգերի կառույցներից, և ի վերջո «համարձակ» ալբոմ է։ «Թայմս» օրաթերթից էդ Փոթոնը համաձայնել է, որ Լեդի Գագայի երրորդ ստուդիական ալբոմը կարելի է լսել դանակների սրման հնչյունների ներքո։ Փոթոնը նշել է, որ «Artpop» ալբոմն իր որակով գերազանցում է երգչուհու նախորդ ալբոմին։ «Barnes & Noble»-ից Ռոբերտ Կրիստգաուն հայտարարություն է արել, որ «քննադատական ռեակցիան անհիմն ու անգրագետ էր»՝ «Artpop» ալբոմը անվանելով 2013 թվականի թերագնահատված ալբոմ։

## Առևտրական ընդունելություն
«Artpop» ալբոմը առաջնաելույթ է ունեցել *[[Billboard 200]]* հիթ-շքերթի առաջին հորիզոնականում՝ 258 հազար օրինակ մեկշաբաթյա վաճառքով դառնալով Գագայի երկրորդ ալբոմը, որը կարողացել է գլխավորել հիթ-շքերթը։ Սկզբում վերլուծաբանները կանխատեսում էին, որ Գագան կվաճառի ավելի քան 350 հազար օրինակ առաջին շաբաթվա ընթացքում։ Երկրորդ շաբաթվա ընթացքում ալբոմը *Billboard 200* հիթ-շքերթում զբաղեցրել է 8-րդ հորիզոնականը՝ 46 հազար օրինակ վաճառքով։ Այսպիսով Գագան դարձել է միակ կատարողը, որի երկու ալբոմների վաճառքը կտրուկ նվազել է հաջորդ շաբաթվա ընթացքում։ Երրորդ շաբաթում՝ սև ուրբաթի շրջանակներում գովազդային արշավի պատճառով, ալբոմի արժեքը զգալիորեն նվազել է Ամազոն, *[[Walmart]]* և *Target* խանութներում։ Դրա շնորհիվ «Artpop» ալբոմը բարձրացել է յոթերորդ հորիզոնական՝ 116 հազար օրինակ վաճառքով։ *Nielsen SoundScan*-ի համաձայն՝ «Artpop» ալբոմը Միացյալ Նահանգների տարածքում վաճառվել է ավելի քան 710 հազար օրինակով։ Կանադայում ալբոմը Կանադական ալբոմների հիթ-շքերթում առաջնաելույթ է ունեցել երրորդ հորիզոնականում՝ վաճառելով 25 հազար օրինակ և ստացել պլատինե հավաստագիր։

Ըստ Oricon-ի՝ Ճապոնիայում վաճառքի առաջին օրը ալբոմը վաճառվել է 18 109 օրինակով՝ օրական հիթ-շքերթների աղյուսակում հասնելով երկրորդ հորիզոնականին։ Ալբոմը 58,493 օրինակ վաճառքով *Oricon Albums Chart* շաբաթական հիթ-շքերթում առաջին հորիզոնականն է զբաղեցրել։ Մեծ Բրիտանիայում ալբոմը գլխավորել է նաև *UK Albums Chart* ազգային հիթ-շքերթը՝ առաջին շաբաթվա ընթացքում վաճառելով 65,608 օրինակ։

## Սինգլներ և պրոմո
### Սինգլներ
Ալբոմի առաջին սինգլը՝ «*[[Applause]]*»-ը, թողարկվել է 2013 թվականի օգոստոսի 12-ին։ «*Applause*» սինգլը ռադիոյում հայտնվել է նաև օգոստոսի 12-ին, իսկ CD սինգլը Ճապոնիայում վաճառքի է հանվել սեպտեմբերի 11-ին։ Սինգլի թողարկման մասին հայտնի է դարձել 2013թվականի հուլիսի 12-ի փակ երեկույթում։ Երգի տեսահոլովակի պրեմիերան կայացել է 2013 թվականի օգոստոսի 19-ին *Good Morning America* շոուի ժամանակ։ Տեսահոլովակը նկարահանվել է Լոս Անջելեսում, ռեժիսորներ են դարձել *Inez van Lamsweerde*-ը և *Vinoodh Matadin*-ը, որոնք նաև ստեղծել են սինգլի համար շապիկ։ Այն մտել է Billboard Hot 100՝ հասնելով 4 հորիզոնական։

Ալբոմի երկրորդ սինգլը՝ «*Do What U Want (feat. R. Kelly)*»-ը, թողարկվել է 2013 թվականի հոկտեմբերի 21-ին։ Սկզբում երգն ընտրվել է առաջին պրոմոսինգլ, սակայն ավելի ուշ Գագան որոշել է թողարկել երկրորդ սինգլը։

«*G.U.Y.*» թողարկվել է  2014 թվականի մարտի 28-ին որպես ալբոմի երրորդ և վերջին սինգլ։

### Պրոմո
2013 թվականի հուլիսի 12-ին պաշտոնական հաղորդագրության մեջ հիշատակվել է ալբոմի թողարկման օրը և *artRave* երեկույթի անցկացման մասին, որտեղ ցուցադրվել էն ալբոմի համար *Haus of Gaga* մշակված հավելվածները։ 2012 թվականի դեկտեմբերի 25-ին Գագան *Twitter*-ի միջոցով հայտարարել է, որ ինքը լուսանկարիչ Թերի Ռիչարդսոնի հետ համատեղ աշխատում է «Artpop» ալբոմի ստեղծման մասին ֆիլմի վրա։ Ռիչարդսոնը Լեդի Գագայի հետ աշխատել է« Lady Gaga X Terry Richardson» գրքի լուսանկարի վրա։ Հուլիս ամսին տեղի ունեցած երեկույթի ժամանակ ցուցադրվել է ալբոմի պրոմոլուսանկարը։ Լուսանկարում մերկ Գագան է՝ բաց թողած մազերով, ձեռքերով կուրծքը փակած, իսկ Լեդի Գագայի դեմքին հովար է անցրած, որը ստեղծել է Լոնդոնի նորաձևության քոլեջի շրջանավարտ Իզաբել Հելիսազը։ Բացի այդ, հուլիսին հրապարակվել է ևս մեկ լուսանկար, որտեղ մերկ Գագան նստած է միկրոսխեմաներով բազկաթոռին։

Օգոստոսի 6-ին համացանցում հայտնվել է «*Aura»* երգի դեմոտարբերակը, որը Լեդի Գագան տեղադրել է համացանցում, որպեսզի երկրպագուները կարողանան զգալ ալբոմի «համը»։

2013 թվականի օգոստոսի 25-ին, *Awards MTV Video Music Awards* 2013-ին Լեդի Գագան ներկայացրել է «Applause» երգը։ Ելույթի ընթացքում երգչուհին ընդգրկել է իր կարիերայի չորս երաժշտական ալբոմնները («*[[The Fame (ալբոմ)|The Fame»]]*, «*The Fame Monster»*, «*[[Born This Way (ալբոմ)|Born This Way»]],«* *Art Artpop»*): Սեպտեմբերի 1-ին Գագան դարձել է *iTunes* փառատոնի գլխավոր հեյդլայներ, որի ժամանակ կատարել է ութ նոր երգ՝ «Applause», «Artpop», «Aura», «I Wanna Be With You», «Jewels & Drugs» (Twista, Too $hort և T.I. մասնակցությամբ ), «Manicure», «Sex Dreams» и «Swine»:

2013 թվականի հոկտեմբերի 4-ին «Մաչետեն սպանում է» ֆիլմի թրեյլերում (որում Գագան առաջնաելույթ է ունենում որպես դերասանուհի) հնչել է «Aura» երգից մի հատված։ Հոկտեմբերի 8-ին այդ երգի համար թողարկվել է *VEVO* քնարերգական տեսահոլովակը։ «Venus» երգը տեղադրվել է *VEVO* պաշտոնական ալիքում հոկտեմբերի 27-ին, իսկ թվային գնման համար հասանելի է դարձել հոկտեմբերի 28-ին՝ որպես ալբոմի առաջին պրոմոսինգլ։ «G.U.Y» սինգլը թողարկվել է 2013 թվականի հոկտեմբերի 14-ին։ Հոկտեմբերի 21-ին երգչուհին տարածել է «Artpop» երգից մի հատված։ «Mary Jane Holland» երգի հատվածը հայտնվել է հոկտեմբերի 28-ին։ Հոկտեմբերի 24-ին Լեդի Գագան փակ երեկույթ է անցկացրել Բեռլինում ալբոմի լսման համար, որտեղ առաջին անգամ կատարել է «*Gypsy*» երգի ակուստիկ տարբերակը։ Հոկտեմբերի 26-ին երգչուհին հայտնվել Է Լոնդոնում՝ *G-A-Y* ակումբի բեմում, որտեղ առաջին անգամ երգել է «Venus» երգը։ Ելույթի ժամանակ Գագան անսպասելիորեն մերկացել է հանդիսատեսի առաջ։ 2013 թվականի հոկտեմբերի 27-ին The X Factor (Մեծ Բրիտանիա) շոույի ժամանակ Գագան կատարել է «*Venus*» և *«Do What U Want*» երգերը։

## Թողարկում
Ի սկզբանե «Artpop» ալբոմի թողարկումը նախատեսված էր 2013 թվականի սկզբին, սակայն հետաձգվել էր Գագայի ազդրի հետ կապված հիվանդության պատճառով, որը վիրահատական միջամտություն էր պահանջում։ Այս խնդիրը նաև երգչուհուն ստիպել է չեղարկել իր *The Born This Way Ball Tour* շրջագայությունը։ Վոնդա Վրիգթը՝ ամերիկյան օրթոպեդիկ վիրաբույժների ակադեմիայի անդամը, հայտնել է, որ Լեդի Գագան վիրահատությունից հետո հենակների վրա կլինի մի քանի շաբաթ, ինչպես նաև կպահանջվի երեք-չորս ամիս ինտենսիվ վերականգնման համար։

2013 թվականի հուլիսի 12-ին հայտարարվել է, որ «Artpop» ալբոմը կթողարկվի 2013 թվականի նոյեմբերի 11-ին ֆիզիկական կրիչով և թվային ձևաչափով, բացի ալբոմից կթողարկվի «Placeholder» անվամբ հավելվածը, որը մշակել է *Haus of Gaga, TechHAUS* թիմը։ Այն հասանելի է iPad-ի, iPod/iPhone-ի, Windows Phone-ի և Android-ի օգտատերերի համար։

«Artpop» ալբոմը երրորդ ալբոմն է, որն երգչուհիներ Բյորկի և *Magna Carta... Holy Grail* (2013) ռեփեր Ջեյ Զիի «Biophilia» ալբոմներից հետո ունի իր սեփական հավելվածը։ Ի սկզբանե ալբոմի նախնական պատվերը կարելի էր կատարել 2013 թվականի սեպտեմբերի 1-ին։ Հուլիսի 28-ին Լեդի Գագան Facebook-ի իր էջում հայտարարել է նախնական պատվերի տեղափոխման մասին՝ օգոստոսի 19-ին «Applause» սինգլի թողարկման օրվա հետ կապված մեծ իրարանցման պատճառով։ Հնարավոր արտահոսքի պատճառով «Applause» լիդ-սինգլի թողարկումը հետաձգվել է մինչև օգոստոսի 12, ալբոմի նախնական պատվերները հասանելի են դարձել օգոստոսի 12-ին մի քանի երկրներում։ 2013 թվականի օգոստոսի 13-ին սկսվել է ալբոմի նախնական պատվերը բոլոր երկրներում։

2013 թվականի սեպտեմբերի 20-ին Գագան երկրպագուների հետ շփման ժամանակ հայտարարել է, որ «Artpop» ալբոմը կհրապարակվի 2013 թվականի սեպտեմբերի 29-ին։ Սակայն սեպտեմբերի 29-ին ալբոմն այդպես էլ չի տեղադրվել, ինչի համար երգչուհին ներողություն է խնդրել՝ նշելով, որ երգերի ցանկը նորից կազմվում է նոր երգերի ձայնագրման համար։

2013 թվականի հոկտեմբերի 7-ին Գագան ներկայացրել է ալբոմի շապիկը ամբողջ աշխարհում *Clear Channel* գովազդային վահանակներով։ Պատկերը կազմում է երգչուհու քանդակը, որը ստեղծել է Ջեֆ Կունսը, որի ոտքերի արանքում գրված է ալբոմի անվանումը։ Ետնապատկեր են ծառայել Սանդրո Բոտիչելլիի «Վեներայի ծնունդը» կտավի հատվածները (որը դարձել է «Artpop» ալբոմի ոգեշնչումը)։ *[[NME]]*-ից Վիլ Գոմփերտցին անվանել է շապիկը դասական՝ նշելով, որ այն հաստատ հայտնվելու է 21-րդ դարի լավագույն 100 շապիկների ցանկում։ Ավելի ուշ Գագան հայտարարել է, որ ալբոմի առաջին 500.000 պատճենները կլինեն Լեդի Գագայի և «Artpop»-ի փայլուն խոսքերով։

## Հնարավոր շարունակություն
2012 թվականի հոկտեմբերին երգչուհին հիշատակել է «Artpop» աթբոմի թողարկման հավանականությունը երկու մասով։ 2013 թվականի հոկտեմբերին Գագան հայտնել էր, որ ալբոմի վրա աշխատելու ժամանակ ձայնագրվել են շատ նյութեր, որոնք կբավականացնեն ձայնասկավառակի երկրորդ մասի համար։ Հաջորդ ամիս երգչուհին ներկայացրել է «Artpop:Act II»-ը թողարկելու իր ցանկությունը մինչև շրջագայությունը, քանի որ կցանկանար երգեր կատարել ինչպես ալբոմի առաջին, այնպես էլ երկրորդ մասից։ *SXSW* փառատոնում տված հարցազրույցում հայտարարել է, որ ալբոմի երկրորդ մասն արդեն ավարտվել է։

## Երգացանկ

* «Venus» երգում օգտագործվում է *Zombie Zombie Zombie Zombie* խմբի «Rocket Number Nine» երգի սեմփլը։
* «Sexxx Dreams» և «Jewels N' Drugs» երգերը անվանվել են որպես «X Dreams» և «Jewels N' *****»՝ ալբոմի գրաքննության տարբերակի համար
* «Brooklyn Nights»-ը կարող էր հայտնվել 12 համարի ներքո, սակայն արդյունքում նրա տեղը գրավել է «Mary Jane Holland» երգը։ Ալբոմում կարող էին հայտնվել նաև «Tea» և «Onion Girl» երգերը։
* «Burqa»՝ աշխատանքային անվանումը «*Aura»* է
* «Manicure» ոճավորված է որպես «MANICURE»:
* «Artpop» ոճավորված է որպես «ARTPOP»:

## Հիթ-շքերթներ

### Վերջնական-տարեկան հիթ-շքերթներ

## Թողարկման ամսաթվեր

## Մրցանակներ

## Ծանոթագրություններ

Կատեգորիա:2013 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Կատեգորիա:Լեդի Գագայի ալբոմներ